Олон улсын эмэгтэйчүүдийн өдөр

Олон улсын эмэгтэйчүүдийн өдөр буюу хуучнаар Олон улсын ажилчин эмэгтэйчүүдийн өдөр нь жил бүрийн 3 сарын 8-нд болдог, олон улсын эмэгтэйчүүдийн хамгийн өргөн тэмдэглэдэг баяр юм. Улс орнууд бүх нийтийн баярын өдөр болгохоос эхлээд эмэгтэйчүүдийн эдийн засаг, улс төр, нийгэмд эзлэх байр суурийг бэхжүүлэхэд анхаарах зэргээр янз бүрээр тэмдэглэдэг. 

Социалист улс төрийн хөдөлгөөнөөс улбаатай тус баярыг Зүүн Европ, Орос зэрэг хуучин Зөвлөлтийн блокийн орнуудад өргөн тэмдэглэдэг байсан. Харин өдгөө ихэнх улсад улс төрийн утгаа алдаж, эрэгтэйчүүд эмэгтэйчүүдэд хайраа илэрхийлэн, Ээжүүдийн өдөр болон Гэгээн Валентины өдөр зэрэг баяртай төстэйгээр тэмдэглэдэг болжээ. Монгол улсад ч мөн уг баяр нь ийм утгатай болсон бөгөөд бүх нийтээр амрах баярын өдөр болсон байдаг. 

Харин зарим улс, бүс нутагт Нэгдсэн Үндэстний Байгууллага анхны улс төрийн, хүний эрхийн утгыг нь хадгалж, даян дэлхийн эмэгтэйчүүдэд итгэл найдвар өгөх, улс төр, нийгмийн анхаарлыг хандуулахад зорилуж 1975 оны 3 дугаар сараас эхлэж тэмдэглэж иржээ. 

 Түүх 

1910 онд Хоёрдугаар Интернационал анх удаа олон улсын эмэгтэйчүүдийн чуулганыг Копенхаген хотноо хуралдуулж, олон улсын эмэгтэйчүүдийн өдрийг бий болгожээ. Санаачлагч нь Германы социалист үзэлтэй эмэгтэй Клара Цеткин гэж үздэг бөгөөд анх хэзээ санаачилсан нь тодорхойгүй.United Nations page on the background of the IWD Зорилгуудын нэг нь эмэгтэйчүүдийн бүх нийтийн сонгуулийн эрхийн төлөөх тэмцэл байв. Уг саналыг 17 орны 100 гаруй эмэгтэй санал нэгтэй дэмжсэн ч баярыг тэмдэглэх өдрийг тогтоогоогүй байна. Ийнхүү 1911 оны 3 сарын 19-нд уг өдрийг Австри, Дани, Герман, Швейцари зэрэг орны сая гаруй хүн тэмдэглэжээ.Internationalwomensday.com Мөн оны 3 сарын 25-нд Нью-Йорк хот дахь нэгэн оёдлын үйлдвэрт гал гарч, 140 ажилчин нас барсны ихэнх нь эмэгтэй байсан бөгөөд аюулгүй байдлыг хангаагүй байсны улмаас нас барагсдын тоо олон болсон аж. Энэ нь ч нөлөөлж, дэлхийн нэгдүгээр дайны өмнө буюу 1913 оны 3 сарын 8-нд Европ даяар энхтайвны төлөө жагсаал өрнөжээ. 

 НҮБ-ын албан ёсны сэдэв уриа 
YearНҮБ сэдэв уриа1996Өнгөрснөө тэмдэглэнэ, Ирээдүйгээ төлөвлөнө 
Celebrating the Past, Planning for the Future1997Эмэгтэйчүүд ба Энхийн гэрээ
Women and the Peace Table1998Эмэгтэйчүүд ба Хүний эрх
Women and Human Rights1999Эмэгтэйчүүдийн эсрэг хүчирхийлэлгүй дэлхий ертөнц
World Free of Violence Against Women2000Эмэгтэйчүүдийн энхийн төлөө нэгдэнэ
Women Uniting for Peace2001Эмэгтэйчүүд ба Энх тайван: Эмэгтэйчүүд зөрчлийг зохицуулах нь
Women and Peace: Women Managing Conflicts2002Афган Эмэгтэйчүүд Өнөөдөр: Бодит байдал ба Гарц шийдэл
Afghan Women Today: Realities and Opportunities2003Жендерийн тэгш байдал ба Мянганы хөгжлийн зорилтууд
Gender Equality and the Millennium Development Goals2004Эмэгтэйчүүд ба ХДХВ/ДОХ
Women and HIV/AIDS2005Жендерийн тэгш байдлын замнал 2005, Илүү аюулгүй ирээдүйг бий болгох нь
Gender Equality Beyond 2005; Building a More Secure Future2006Шийдвэр гаргах түвшний эмэгтэйчүүд
Women in Decision-making2007Эмэгтэйчүүд, охидын эсрэг хүчирхийллийн ял шийтгэлгүй байдлыг таслан зогсооё
Ending Impunity for Violence Against Women and Girls2008Эмэгтэйчүүд, охидод хөрөнгө оруулъя
Investing in Women and Girls2009Эмэгтэйчүүд, охидын эсрэг хүчирхийллийг таслан зогсоохын тулд эмэгтэйчүүд, эрэгтэйчүүд нэгдэв
Women and Men United to End Violence Against Women and Girls2010Тэгш эрх, тэгш боломж: Бүх нийтийн хөгжил дэвшил
Equal Rights, Equal Opportunities: Progress for All2011Боловсрол, сургалт, шинжлэх ухааны дэвшлийн тэгш хүртээмж: Эмэгтэйчүүдийн зохистой хөдөлмөрт хүрэх зам
Equal Access to Education, Training, and Science and Technology: Pathway to Decent Work for Women2012Алсмагдмал орон нутгийн эмэгтэйчүүдийг хүчирхэгжүүлж, ядуурал, өлсгөлөнг зогсоо
Empower Rural Women, End Poverty, and Hunger2013Амлалт бол амлалт: Эмэгтэйчүүдийн эсрэг хүчирхийллийг таслан зогсоох цаг болсон
A Promise is a Promise: Time for Action to End Violence Against Women2014Эмэгтэйчүүдийн тэгш байдал бол бүх нийтийн хөгжил
Equality for Women is Progress for All2015Эмэгтэйчүүдийг чадавхижуул, Хүн төрөлхтнийг хүчирхэгжүүл: Том зургаар хар!
Empowering Women, Empowering Humanity: Picture it!20162030 он гэхэд 50-50 хувь: Хүйсийн тэгш байдлын төлөө алхам алхмаар
Planet 50–50 by 2030: Step It Up for Gender Equality2017Өөрчлөгдөн буй хөдөлмөрийн зах зээлд эмэгтэйчүүд: 2030 он гэхэд 50-50 хувь
Women in the Changing World of Work: Planet 50-50 by 20302018Цаг нь яг одоо: Эмэгтэйчүүдийн амьдралыг өөрчлөх хот, орон нутгийн идэвхтэнүүд
Time is Now: Rural and urban activists transforming women's lives2019Ижил тэнцүү бод, Ухаалаг бүтээ, Өөрчлөлтийн төлөө шинийг санаачил
Think Equal, Build Smart, Innovate for Change2020"Би бол тэгш байдлын үеийн хүн: Эмэгтэйчүүдийн эрхийг хангана"
"I am Generation Equality: Realizing Women's Rights"2021Манлайллын түвшний эмэгтэйчүүд: Ковид-19 бүхий дэлхийд тэгш байдалд хүрэх нь
Women in leadership: Achieving an equal future in a COVID-19 world2022Маргаашийн тогтвортой байдлын төлөөх өнөөдрийн жендерийн тэгш байдал
Gender equality today for a sustainable tomorrow2023ДижиБүгд: Жендэрийн тэгш байдлын төлөөх шинэ санаачилга ба арга барил
DigitALL: Innovation and technology for gender equality2024Эмэгтэйчүүдэд хөрөнгө оруулалт хийх нь: ахиц дэвшлийг хурдасгах нь
Invest in Women: Accelerate Progress

 Цахим холбоос 

 International Women’s Day НҮБ 

 Эшлэл 

Ангилал:Нэгдсэн Үндэстний Байгууллагын олон улсын өдөр
Ангилал:Гуравдугаар сарын баяр ёслолын өдөр
Ангилал:Феминизм
Ангилал:Эмэгтэйчүүдийн түүх